text: লুৎফুজ্জামান বাবর (জন্ম: ১০ অক্টোবর ১৯৫৮) বাংলাদেশ জাতীয়তাবাদী দলের একজন রাজনীতিবিদ, সাবেক সংসদ সদস্য ও স্বরাষ্ট্র প্রতিমন্ত্রী।
  
  জন্ম ও প্রাথমিক জীবন 
  লুৎফুজ্জামান বাবর ১০ অক্টোবর ১৯৫৮ সালে জন্মগ্রহণ করেন। তিনি নেত্রকোণা থেকে উঠে আসেন। তিনি বিত্তশালী একটি পরিবারে জন্মগ্রহণ করেন। তার প্রাতিষ্ঠানিক শিক্ষা এইচএসসি পর্যন্ত।
  
  রাজনৈতিক ও কর্মজীবন 
  লুৎফুজ্জামান বাবর নেত্রকোণা-৪ (মোহনগঞ্জ, খালিয়াজুড়ি ও মদন) ১৯৯১ সালে প্রথমবারের মতো সংসদ সদস্য নির্বাচিত হন। এরপর ১৫ ফেব্রুয়ারি ১৯৯৬ সালের নির্বাচনেও তিনি সংসদ সদস্য নির্বাচিত হয়েছিলেন। সর্বশেষ ২০০১ সালের নির্বাচনে একই আসন থেকে সংসদ সদস্য নির্বাচিত হন তিনি। অষ্টম সংসদে তিনি স্বরাষ্ট্র মন্ত্রণালয়ের প্রতিমন্ত্রী হিসেবে দায়িত্ব পালন করেন।
  
  বিতর্ক 
  লুৎফুজ্জামান বাবর ১৯৮০'র দশকে ঢাকা বিমানবন্দর-কেন্দ্রীক ব্যবসা শুরু করেন বলে অভিযোগ রয়েছে। তিনি ১৯৮০ সালে প্রেসিডেন্ট হুসেইন মুহাম্মদ এরশাদের মেয়াদ চলাকালীন সময়ে ক্যাসিও ব্র্যান্ডের ঘড়ি পাচার করতেন বলে অভিযোগ রয়েছে। তার ঘনিষ্ঠদের দাবী-তিনি কখনোই বিমানবন্দর কেন্দ্রীক ব্যবসার সঙ্গে জড়িত ছিলেন না।
  
  ২১ আগস্ট ২০০৪ সালে গ্রেনেড হামলা মামলায় ১৮ মার্চ ২০১২ সালে তারেক রহমান ও লুৎফুজ্জামান বাবর সহ নতুন তালিকাভুক্ত ৩০ আসামিরনাম যুক্ত হয়। ১অ অক্টোবর ২০১৮ সালে এই মামলায় তাকে মৃত্যুদণ্ড দেয়া হয়। ২০০৪ সালে ধরা পড়ে ১০ ট্রাক অস্ত্রের চালান মামলায় ৩ অক্টোবর ২০১০ সালে তদন্তকারী কর্মকর্তার আবেদনের প্রেক্ষিতে আদালতের নির্দেশে ১০ ট্রাক অস্ত্র মামলায় শ্যেন অ্যরেস্ট দেখানো হয় বাবরকে। এই মামলায়ও তাকে মৃত্যুদণ্ড দেয়া হয়।
  
  আরও দেখুন 
  
  পঞ্চম জাতীয় সংসদ সদস্যদের তালিকা
  ষষ্ঠ জাতীয় সংসদ সদস্যদের তালিকা
  অষ্টম জাতীয় সংসদ সদস্যদের তালিকা
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫৮-এ জন্ম
  বিষয়শ্রেণী:নেত্রকোণা জেলার রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:ষষ্ঠ জাতীয় সংসদ সদস্য
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
  বিষয়শ্রেণী:বাংলাদেশের স্বরাষ্ট্র প্রতিমন্ত্রী
title: লুৎফুজ্জামান বাবর